b'\n_START_ARTICLE_\nVuoden 1970 jalkapallon maailmanmestaruuskilpailujen karsinnat\n_START_SECTION_\nEurooppa\n_START_PARAGRAPH_\nEuroopan 29 osallistuvaa maata jaettiin kahdeksaan lohkoon. Lohkovoittajat selviytyiv\xc3\xa4t MM-kilpailuihin.\n_START_SECTION_\nEtel\xc3\xa4-Amerikka\n_START_PARAGRAPH_\nEtel\xc3\xa4-Amerikan kymmenen osallistuvaa maata jaettiin kolmeen lohkoon. Lohkovoittajat selviytyiv\xc3\xa4t MM-kilpailuihin.\n_START_SECTION_\nPohjois- ja Keski-Amerikka\n_START_PARAGRAPH_\nFIFA sulki Kuuban MM-karsinnoista, jolloin alueelta osallistui karsintoihin 12 maata. Maat jaettiin nelj\xc3\xa4\xc3\xa4n alkulohkoon, joiden voittajat p\xc3\xa4\xc3\xa4siv\xc3\xa4t toiselle kierrokselle. Toisella kierroksella lohkovoittajat jaettiin kahteen kahden joukkueen lohkoon, joiden voittajat selviytyiv\xc3\xa4t kolmannelle kierrokselle. Kolmannella kierroksella j\xc3\xa4ljell\xc3\xa4 olevat kaksi joukkuetta pelasivat kahden joukkueen sarjan, jonka voittaja selviytyi MM-kilpailuihin.\n_START_SECTION_\nAfrikka\n_START_PARAGRAPH_\nAfrikan karsintoihin osallistui 11 maata. FIFA sulki MM-karsinnoista Gambian ja Zairen. Ensimm\xc3\xa4isell\xc3\xa4 kierroksella joukkueet pelasivat kaksoisottelut p\xc3\xa4\xc3\xa4syst\xc3\xa4 toiselle kierrokselle. Ghana p\xc3\xa4\xc3\xa4si suoraan 2.kierrokselle. 2.kierroksella j\xc3\xa4ljell\xc3\xa4 olevat kuusi joukkuetta pelasivat kaksoisottelut, joiden voittajat selviytyiv\xc3\xa4t kolmannelle kierrokselle. Kolmannella kierroksella pelattiin kolmen joukkueen sarja, jonka voittaja selviytyi MM-kilpailuihin.\n_START_SECTION_\nAasia ja Oseania\n_START_PARAGRAPH_\nAasian ja Oseanian alueen karsintoihin osallistui my\xc3\xb6s Rhodesia. Pohjois-Korea vet\xc3\xa4ytyi karsinnoista, koska he kielt\xc3\xa4ytyiv\xc3\xa4t pelaamasta Israelissa. Israel, Rhodesia ja Uusi-Seelanti p\xc3\xa4\xc3\xa4siv\xc3\xa4t suoraan toiselle kierrokselle. Australia, Etel\xc3\xa4-Korea ja Japani pelasivat ensimm\xc3\xa4isell\xc3\xa4 kierroksella alkulohkon, jonka voittaja selviytyi toiselle kierrokselle. Toisella kierroksella nelj\xc3\xa4 joukkuetta jaettiin kahteen ottelupariin, jotka pelasivat toisaan vastaan kahdesti. N\xc3\xa4ist\xc3\xa4 ottelupareista voittajat jatkoivat kolmannelle kierrokselle yhteistuloksella. Yhteistuloksen oltua tasan, toisessa parissa pelattiin uusintaottelu. Kolmannella kierroksella joukkueet pelasivat toisiaan vastaan kotona ja vieraissa ja voittaja selviytyi otteluiden yhteistuloksella MM-kilpailuihin.'